ישיבת מליאה, כנסת 16, פרוטוקול מספר 1, 2003-02-17 00:00

שמעון פרס: אני מתחייב לשמור אמונים למדינת ישראל ולמלא באמונה את שליחותי בכנסת.

שמעון פרס: חברי הכנסת, קהל נכבד, אני מתכבד לפתוח את הישיבה הראשונה של הכנסת השש-עשרה.

שמעון פרס: היום יום שני, ט"ו באדר א' התשס"ג, 17 בפברואר 2003.

שמעון פרס: מזכיר הכנסת יקרא עכשיו את מזמור קכ"ב בתהילים וקטעים מתוך ההכרזה על הקמת מדינת ישראל.

שמעון פרס: מזכיר הכנסת, בבקשה.

אריה האן: "שיר המעלות לדוד שמחתי באמרים לי בית ה' נלך.

אריה האן: עמדות היו רגלינו בשעריך ירושלים.

אריה האן: ירושלים הבנויה כעיר שחברה לה יחדו.

אריה האן: ששם עלו שבטים שבטי-יה עדות לישראל להודות לשם ה'.

אריה האן: כי שמה ישבו כסאות למשפט כסאות לבית דוד.

אריה האן: שאלו שלום ירושלים ישליו אוהביך.

אריה האן: יהי שלום בחילך שלוה בארמנותיך.

אריה האן: למען אחי ורעי אדברה-נא שלום בך.

אריה האן: למען בית ה' אלהינו אבקשה טוב לך".

אריה האן: "בארץ-ישראל קם העם היהודי, בה עוצבה דמותו הרוחנית, הדתית והמדינית, בה חי חיי קוממיות ממלכתית, בה יצר נכסי תרבות לאומיים וכלל אנושיים והוריש לעולם כולו את ספר הספרים הנצחי.

אריה האן: "מדינת ישראל תהא פתוחה לעלייה יהודית ולקיבוץ גלויות; תשקוד על פיתוח הארץ לטובת כל תושביה; תהא מושתתת על יסודות החירות, הצדק והשלום לאור חזונם של נביאי ישראל; תקיים שוויון זכויות חברתי ומדיני גמור לכל אזרחיה בלי הבדל דת, גזע ומין; תבטיח חופש דת, מצפון, לשון, חינוך ותרבות; תשמור על המקומות הקדושים של כל הדתות.

אריה האן: "אנו מושיטים יד לשלום ושכנות טובה לכל המדינות השכנות ועמיהן, וקוראים להם לשיתוף פעולה ועזרה הדדית עם העם העברי העצמאי בארצו".

שמעון פרס: כבוד נשיא המדינה והגברת קצב, ראש הממשלה, השרים ובני הזוג שלהם; חברי הכנסת הפורשים, תודת האומה תלווה אתכם; חברי הכנסת החדשים, תפילת העם תלווה אתכם; נשיא בית-המשפט העליון ושופטי ישראל; הנשיאים לשעבר; ראשי הממשלה לשעבר; הרבנים הראשיים לישראל; מבקר המדינה; ראשי הסגל הדיפלומטי; ראשי העדות הדתיות בישראל; אורחים נכבדים - תודה לכבוד הנשיא ורעייתו על שהואילו לכבד אותנו בנוכחותם, ותודה לנשיא על דבריו החשובים.

שמעון פרס: ושוב, ובשמכם, אני מבקש להודות ליושב-ראש הכנסת היוצא, אברהם בורג, על שנות שירותו הטוב כאן, בין הדוכן לבין הפטיש.

שמעון פרס: אני רוצה לומר לו תודה על חן הניהול, חסד השפה ושפע הרחמים שגילה כלפי כל אחד מאתנו בדיונים, שהיו לפעמים סוערים ועל-פי רוב ארוכים.

שמעון פרס: אני מודה לו על מזגו הפרלמנטרי החריף ועל קנאותו לכבוד הכנסת, לטיפוח מעמדה ולשיפור סדר עבודתה.

שמעון פרס: תודה, אברום.

שמעון פרס: חברי הכנסת, לכבוד הוא לי לפתוח את המושב הראשון של הכנסת השש-עשרה כאן בירושלים, בבת-עינו של העם היהודי ובירתה לנצח של מדינת ישראל.

שמעון פרס: נראה לי שזכיתי בכבוד זה בהיותי ותיק חברי הכנסת.

שמעון פרס: עלי להודות שהוקל לי כאשר נמסרה לי הסיבה הזאת.

שמעון פרס: סוף סוף, אחרי שנים, איש אינו מתמודד אתי על התואר הזה.

שמעון פרס: ..

שמעון פרס: אף-על-פי שאני מורגל במעמדים כאלה, עלי להודות שאני מתרגש היום כפי שהתרגשתי בפעם הראשונה.

שמעון פרס: אני מתרגש כבן לעם שאין שני לו בגורלו, כעד וכשותף להיסטוריה של תהומות ופסגות, שואה מחד גיסא וגאולה מאידך גיסא; אין מושלם בתולדות האדם.

שמעון פרס: כוותיק, והרי זיכיתם אותי בתואר הזה, ראיתי ממלכות נופלות ועמים קמים, צבאות פולשים ועולים באים.

שמעון פרס: עשרות בשנים אני עוקב יום-יום אחרי ענני המלחמה וניצני השלום, היוצרים בקרבנו תמיד מתח גבוה.

שמעון פרס: אין זה אפוא דבר מובן מאליו שכנסת נבחרת וכנסת מתכנסת והדמוקרטיה הישראלית נושמת במלוא ריאותיה.

שמעון פרס: היא מקור לגאוותנו במשפחת העמים.

שמעון פרס: כמה דמוקרטיות יש היום בעולם?

שמעון פרס: היכן במזרח התיכון?

שמעון פרס: אני גאה בבית הזה, בדמוקרטיה שלנו, הגם שיש לה חסרונות.

שמעון פרס: אני מציע לכל אחת ואחד מאתנו לראות בה את עמוד התווך של חיינו.

שמעון פרס: כל חבר הכנסת צריך לראות עצמו כשומר חותם הדמוקרטיה, כנחתום הלש בכל בוקר מחדש את בצקו של החופש.

שמעון פרס: נער הייתי גם זקנתי, ולמעלה ממחצית חיי עשיתי בבית הזה.

שמעון פרס: עד לשעות היפות, שותף לימים קשים, ומן הסתם הוספתי משגיאותי לשגיאות שעשו אחרים בחיינו הפרלמנטריים.

שמעון פרס: אבל משגיאה אחת נמנענו כולנו, והיא לוותר על חובה, שהיא גם זכות גדולה, לשרת את מדינת ישראל, לשמור עליה, להגן על חירותה ולזכור תמיד את עשרות ומאות האלפים שבחרו או לא השתתפו בבחירות, שדעותיהם שונות, מצבם משתנה, אך זכותם תמיד שווה.

שמעון פרס: הרי אנו לא רק נציגי מפלגות, אנו נבחרי עם.

שמעון פרס: ועצה לי אליכם, הבאים לראשונה לבית הזה: אל תקשיבו להולכי רכיל ולפושקי שפתיים, המדברים בגנות הכנסת, חבריה ועבודתה.

שמעון פרס: העבודה בכנסת ובוועדותיה היא חשובה מאין כמוה, וכל חבר כנסת הוא כאבן בחומת הדמוקרטיה של ישראל, שחוסנה כאבן החלשה ביותר בחומה.

שמעון פרס: בהיבחרי לראשונה לכנסת וכדי לאמץ את רוחי, שאלתי כמה עצות מספר משלי.

שמעון פרס: מצאתיהן נכונות היום כתמול שלשום: לנצור אורחות משפט; ראשית חוכמה, קנה חוכמה; להצילך מאיש מדבר תהפוכות; אל תירא מפחד פתאום; אל תרוב - תריב - עם אדם חינם; ומוציא דיבה הוא כסיל; ברוב דברים לא יחדל פשע; לא יועיל הון ביום עברה.

שמעון פרס: וגם כמה עצות כלליות: טוב מושל ברוחו מלוכד עיר; בנפול אויבך אל תשמח; אל תתהלל ביום מחר כי לא תדע מה ילד יום.

שמעון פרס: באין חזון ייפרע עם.

שמעון פרס: הכנסת בנויה על יסוד הדמוקרטיה, על שלטון החוק, על שוויון בזכויות.

שמעון פרס: היא חייבת בהגנת החלש.

שמעון פרס: היא צריכה לגשר על פערים חברתיים ולראות בעוני את אויב החברה.

שמעון פרס: הכנסת איננה יכולה להשלים עם קיפוח האשה במעמדה, בשכרה ובאפשרויותיה.

שמעון פרס: היא צריכה לאפשר לכל אם לקיים את משפחתה וילדיה בכבוד.

שמעון פרס: הכנסת נדרשת לתקן את מערכת היחסים בין האזרחים הערבים לאזרחים היהודים במדינה.

שמעון פרס: אין לסבול קיפוח אזרח ישראלי, בייצוגו או בזכויותיו, בגלל היותו ערבי.

שמעון פרס: חברי הכנסת, הכנסת השש-עשרה נולדה לתוך אחת התקופות הסוערות ביותר שידעה מדינת ישראל.

שמעון פרס: ועכשיו, משהסתיימו הבחירות, יש לעבור בדחיפות מדיונים להכרעות.

שמעון פרס: הרי עדיין משתוללת האינתיפאדה ומפילה קורבנות.

שמעון פרס: וצבא-הגנה לישראל וכוחות הביטחון האחרים עומדים על משמר הביטחון יום ולילה, מגויסים, דרוכים, עושים עבודת קודש.

שמעון פרס: בכל מה שאנחנו עושים אנו חייבים לזכור את אלה שנפלו במלחמות ישראל, את משפחות השכול, את הנכים ואת הנעדרים.

שמעון פרס: מאות אלפים מאזרחינו נידונו לאבטלה ורבים אחרים נקלעו לסף העוני, ואפילו הגיעו לבתי-תמחוי.

שמעון פרס: מעשי אלימות מתגלים בפינות רבות של חיינו.

שמעון פרס: רעה אחת מפרנסת רעה אחרת.

שמעון פרס: אינני מאמין שזו גזירה משמים.

שמעון פרס: אני מאמין שמקור הרע הוא העדר השלום.

שמעון פרס: הטרור פוגע בביטחון, בהשקעות, בפיתוח, בחופש התנועה ובתעסוקה.

שמעון פרס: כלומר, בחברה כולה.

שמעון פרס: בסופו של חשבון, אלה המשלימים אתו, או נותנים לו חסות, נהיים גם הם לקורבנותיו.

שמעון פרס: עלינו, כמובן, להילחם בטרור, אבל העיקר לצאת ממנו.

שמעון פרס: כדי לצאת ממנו צריך לטפל בשורשיו, לא רק בפירותיו הבאושים.

שמעון פרס: ננהג ביד מושטת, לא רק בזרוע נטויה.

שמעון פרס: עלינו להאזין לאותם מנהיגים פלסטינים הקוראים להפסקת האינתיפאדה, ובהיותם גם ממלאי תפקידים ברשות, לבוא עמם במגע, כדי לדון על העתיד.

שמעון פרס: צריכים לצייד אותם בתקווה, במפה, בלוח מועדים, בצד התביעות שלנו.

שמעון פרס: על המנהיגים הפלסטינים להבין, שכל זמן שיהיו כמה ארגוני טרור שאינם מקבלים את מרותה של הרשות הפלסטינית, הם לא יוכלו להגיע למדינה משלהם ולא יזכו בהכרת העולם, הלוחם עתה בטרור.

שמעון פרס: הטרור פוגע בפלסטינים עצמם, לא רק בישראלים.

שמעון פרס: לנו אין עניין למשול בעם אחר.

שמעון פרס: אנו מצטערים על הסבל הנגרם לעם הפלסטיני, סבל שהוא פרי הטרור ביחסים הנובעים ממנו.

שמעון פרס: הפגישות בין נציגי הממשלה לנציגי הרשות יהיו מועילים אם הם יעברו מעולם המלל לעולם המעשה – הפלסטינים יאחזו באמצעים נגד הטרור, ואנו נתחיל לצעוד בדרך של פתרון קבע.

שמעון פרס: למלים יש מבחן של מעשים.

שמעון פרס: השלום מחכה לממשלת שלום פלסטינית ולתהליך שלום ישראלי.

שמעון פרס: חוסר התועלת שבאינתיפאדה, המלחמה העולמית בטרור, מזמינים אותנו, הישראלים והפלסטינים, להיכנס לעידן חדש של בניית משק מודרני, המאפשר היפרדות מדינית ושיתוף פעולה כלכלי.

שמעון פרס: אין אנו אדישים לסבל הפלסטיני כי עם למוד סבל אנחנו.

שמעון פרס: אנחנו זוכרים את המאה ה-20, שבה ידענו מהפכה אחת ושתי מלחמות עולם.

שמעון פרס: העם היהודי שילם מחיר כבד בגלל המהפכה הקומוניסטית ומחיר נורא בגלל הנאציזם והפאשיזם.

שמעון פרס: שלוש האימפריות האידיאולוגיות האלה חלפו ועברו מהעולם בהשאירן אחריהן מוות, הרס וחרדה.

שמעון פרס: שלושתן ניסו, בין היתר, לשים קץ לציונות.

שמעון פרס: שילמנו מחיר כבד בגלל מעשי אימפריות הרשע הללו.

שמעון פרס: אבל התגברנו.

שמעון פרס: הציונות לא קרסה.

שמעון פרס: היא הביאה להקמתה של מדינת ישראל, מדינה שצמחה משואה והשיאה אבוקת אור משל עצמה.

שמעון פרס: חברי הכנסת, המאה הנוכחית נפתחת אף היא במלחמת עולם, אבל מלחמה שונה לחלוטין מכל מה שידענו עד עכשיו.

שמעון פרס: היא נפתחה על-ידי ארגוני טרור.

שמעון פרס: הטרור התגלה כסכנה עולמית, לא מלחמה לאומית.

שמעון פרס: הוא מרד נגד קדמה, יותר ממהפכה נגד משטר.

שמעון פרס: לטרור הזה אין פנים גלויות, אין צבאות במדים, אין חוקי אנוש, אין גבולות מוסריים.

שמעון פרס: אין בפיו בשורה לעולם, וגם לקנאיו הוא בגדר התאבדות, לא תחייה.

שמעון פרס: כי הקנאות היא עיוורת, לא התמודדות אידיאית.

שמעון פרס: זו מלחמה ללא חזית אחת.

שמעון פרס: אין לה כללים ואין לה מעצורים.

שמעון פרס: היא חוצה יבשות ואוקיינוסים, ואין היא מרותקת למקום או צמודה לזמן.

שמעון פרס: אבל אין לטעות.

שמעון פרס: זו מלחמה לחיים ולמוות בין עולם מתקדם לבין עולם הרואה בקדמה אסון.

שמעון פרס: זו אינה מלחמה בין דתות אלא מלחמה בין דורות.

שמעון פרס: זו מלחמה נגד כנופיות מחתרתיות, ולא מלחמה בין עמים.

שמעון פרס: צריך לשים לב ליחסי הכוחות.

שמעון פרס: שוב אין זה עימות אידיאולוגי בין מערב למזרח, או עימות כלכלי בין צפון לבין דרום, כי העולם שרץ קדימה כולל הפעם גם דרום, גם צפון, גם מזרח, גם מערב, לרבות שתי המעצמות המאוכלסות ביותר בעולם – סין והודו - ועשרות מדינות בכל חמש היבשות של תבל.

שמעון פרס: מולם עומד עולם המורכב ממיעוט גדול, אבל מיעוט, האסור בכבלי האתמול, הרועד מהשפעתו של החופש, הנשלט על-ידי דור מיושן של רודנים ומשטרים פיאודליים המפגרים במשקם ומסרבים להיענות לפוטנציאל של המדע והטכנולוגיה החדשים.

שמעון פרס: זו מלחמה שאינה יכולה להסתיים אלא בהכרעה מפורשת.

שמעון פרס: העולם המתקדם אינו יכול להשלים עם מצב שבו טיסה במטוס או מגורים בבניין רב-קומות יהיו בגדר סכנה, שהליכה ברחוב תהיה פרובוקציה.

שמעון פרס: ואם, חס ושלום, יגיע נשק ביולוגי, כימי או גרעיני לידיהם, תיווצר סכנה למי השתייה או לאוויר לנשימה.

שמעון פרס: המלחמה החלה על-ידי בן-לאדן, ב-11 בספטמבר 2001.

שמעון פרס: אמריקה הותקפה, היא לא התקיפה.

שמעון פרס: ומאז הטרור אינו מוכן להניח את נשקו.

שמעון פרס: הוא חותר לנשק קטלני יותר, מהסוג שמצוי בידי הרודן מבגדד.

שמעון פרס: המלחמה לא תסתיים - אלא אם יסתיים הטרור; והטרור לא יסתיים - אלא אם תסתיים החסות הניתנת לו או הסלחנות המתגלה כלפיו.

שמעון פרס: גם במלחמה הזאת, אנו, כעם היהודי, אנו, כמדינת ישראל, מהווים מטרה.

שמעון פרס: גם הפעם הצודק יהיה המנצח.

שמעון פרס: אין עתיד לעבר.

שמעון פרס: אין עתיד למוות.

שמעון פרס: הניצחון לא חייב להיות תבוסה לעולם המוסלמי או למרחב הערבי.

שמעון פרס: זו תהיה תבוסה לעיוורון דתי ולקנאות לאומית.

שמעון פרס: הדור הצעיר המוסלמי הערבי יוכל לצאת גם הוא עם תקווה חדשה בלב.

שמעון פרס: שר החוץ הירדני, מרואן מועשר, אמר בשבוע שעבר, ואני מצטט: "התהליך הזה" – כלומר, המלחמה נגד עירק – "יעזור לדור מנהיגים חדש להגיע לשלטון.

שמעון פרס: דור העומד במגע עם המאה ה-21".

שמעון פרס: 140 מנהיגים סעודים פרסמו לראשונה בהיסטוריה שלהם תביעה לבחירות חופשיות, לחלוקה צודקת של העושר, להפסקת השחיתות ולמתן זכויות שוות לנשים.

שמעון פרס: "אין צורך", נאמר על-ידם, "ללכת מאחורי בן-לאדן כדי לגלות שהמוסלמים החדשים אינם נמצאים בצד הנכון של הדרך".

שמעון פרס: ישראל לא יזמה מלחמה זו, והיא גם לא מנהלת אותה.

שמעון פרס: אבל ישראל תעשה, חייבת לעשות, הכול כדי למנוע שפיכות דמים, לקצר את מלחמת הטרור, לשכך את הבעירה בינינו לבין הפלסטינים בדרכים הנאותות, לרבות הדרך המדינית.

שמעון פרס: חברי הכנסת, ישראל עומדת אפוא לפני אתגר, ולא רק בתוך מצוקה.

שמעון פרס: עליה להסתכל על היום בדאגה ועל המחר בפרספקטיבה.

שמעון פרס: היו זמנים, אנחנו זוכרים, שהקומוניזם נראה כאילו אי-אפשר להתגבר עליו, ואת הנאציזם נראה היה כאילו אי-אפשר להכריע.

שמעון פרס: תודה לאל: שניהם קבורים בחלקה ההיסטורית שאיש אינו מעז לבוא לפוקדה או להללה.

שמעון פרס: גם הטרוריזם יקרוס.

שמעון פרס: הוא מסכן הרבה.

שמעון פרס: הוא מסכן רבים.

שמעון פרס: הוא אינו מסוגל להפסיק להיות סכנה ואינו מסוגל להיות בשורה.

שמעון פרס: לחינם הוא נאחז בכנף בגדו של האתמול.

שמעון פרס: העולם השתחרר מרודנות ומרודנים.

שמעון פרס: הוא ישתחרר גם מרצח ומרוצחים.

שמעון פרס: העולם – ובתוכו אנחנו – ינשום לרווחה, ובמזרח התיכון לא יסתתרו בנקיקיו מפגעים ולא יוטמנו בו פצצות.

שמעון פרס: נראה מזרח תיכון שידע נביאים ויידע מדענים; מזרח תיכון שתושביו, כל תושביו, יוכלו ליהנות מחופש דמוקרטי, מטכנולוגיה חדשה.

שמעון פרס: ואנו נוכל לחזור לסדר-היום של העם היהודי – לשכון בצד המואר של החיים, אורם המוסרי והתרבותי, יחד עם תושבים אחרים, ללא הבדל דת, לאום או מעמד.

שמעון פרס: לפי חזונו הנפלא של בן-גוריון: להיות עם סגולה, אור לגויים.

שמעון פרס: נוכל להבטיח את שלום המולדת, נוכל להבטיח את שלמות המורשת הגדולה שלנו; מורשת גדולה, יקרה, עתיקה, שמעצמות גדולות, או רצח או סבל, לא יכלו לה במשך אלפיים שנה.

שמעון פרס: נוכל לחיות במזרח תיכון שיהיה למרחב של שלום ולאזור של תקווה לכל ילד שייוולד, לכל נערה ונער שיתבגרו.

שמעון פרס: נוכל להיות בו תורמים, ולא בהכרח לוחמים.

שמעון פרס: ונחיה מפי עמל רוחנו בצד יבול השדות ומוצרי התעשייה, ונוכיח שהשלום, המורשת, החירות, הקדמה יכולים לנוע ביחד ולהפיח תקווה גדול וחדשה גם באזור קדום זה.

אריה האן: הזמר דוד ד'אור ישמיע את השיר "לתת"; מלים: חמוטל בן-זאב; לחן: בועז שרעבי.

אריה האן: בבקשה.

אריה האן: (דוד ד'אור שר את השיר "לתת".

אריה האן: )

שמעון פרס: תודה מקרב לב.

שמעון פרס: חברי הכנסת, אקרא בפניכם את נוסח הצהרת האמונים של חברי הכנסת, וכל חבר הכנסת, בהיקרא שמו על-ידי מזכיר הכנסת, יקום ויצהיר ממקומו "מתחייב אני".

שמעון פרס: וזה נוסח ההצהרה: "אני מתחייב לשמור אמונים למדינת ישראל ולמלא באמונה את שליחותי בכנסת".

שמעון פרס: מזכיר הכנסת.

אריה האן: (קורא בשמות חברי הכנסת) קולט אביטל - מתחייבת אני רוחמה אברהם - מתחייבת אני יואל-יולי אדלשטיין - מתחייב אני יעקב אדרי - מתחייב אני אהוד אולמרט - מתחייב אני חיים אורון - מתחייב אני זבולון אורלב - מתחייב אני דוד אזולאי - מתחייב אני ישראל אייכלר - מתחייב אני דליה איציק - מתחייבת אני אפי איתם - מתחייב אני מיכאל איתן - מתחייב אני אריה אלדד - מתחייב אני בנימין אלון - מתחייב אני טלב אלסאנע - מתחייב אני אלי אלברט אפללו - מתחייב אני גלעד ארדן - מתחייב אני אורי-יהודה אריאל - מתחייב אני זאב בוים - מתחייב אני אברהם בורג - מתחייב אני נעמי בלומנטל - מתחייבת אני בנימין בן-אליעזר - מתחייב אני אלי בן-מנחם - מתחייב אני שלמה בניזרי - מתחייב אני דניאל בנלולו - מתחייב אני רוני בר-און - מתחייב אני רומן ברונפמן - מתחייב אני אהרן-רוני בריזון - מתחייב אני ויקטור בריילובסקי - מתחייב אני מוחמד ברכה - מתחייב אני עזמי בשארה - מתחייב אני ענבל גבריאלי - מתחייבת אני מיכאל גורלובסקי - מתחייב אני זהבה גלאון - מתחייבת אני גילה גמליאל - מתחייבת אני משה גפני - מתחייב אני עבד-אלמאלכ דהאמשה - מתחייב אני נסים דהן - מתחייב אני חמי-נחמיה דורון - מתחייב אני אברהם הירשזון - מתחייב אני צחי הנגבי - מתחייב אני צבי הנדל - מתחייב אני יצחק הרצוג - מתחייב אני מגלי והבה - מתחייב אני אבשלום וילן - מתחייב אני מתן וילנאי - מתחייב אני יצחק וקנין - מתחייב אני נסים זאב - מתחייב אני ג'מאל זחאלקה - מתחייב אני אליעזר זנדברג - מתחייב אני יחיאל חזן - מתחייב אני רשף ארי חן - מתחייב אני ואסל טאהא - מתחייב אני אחמד טיבי - מתחייב אני דוד טל - מתחייב אני יגאל יאסינוב - מתחייב אני שאול יהלום - מתחייב אני אליהו ישי - מתחייב אני אהוד יתום - מתחייב אני דני יתום - מתחייב אני איתן כבל - מתחייב אני אילנה כהן - מתחייבת אני אמנון כהן - מתחייב אני יצחק כהן - מתחייב אני רן כהן - מתחייב אני משה כחלון - מתחייב אני חיים כץ - מתחייב אני ישראל כץ - מתחייב אני אתי-אסתר לבני - מתחייבת אני ציפי לבני - מתחייבת אני לימור לבנת - מתחייבת אני דוד לוי - מתחייב אני יצחק לוי - מתחייב אני אילן ליבוביץ' - מתחייב אני אביגדור ליברמן - מתחייב אני יעקב ליצמן - מתחייב אני עוזי לנדאו - מתחייב אני יוסף לפיד - מתחייב אני עסאם מח'ול - מתחייב אני מיכאל מלכיאור - מתחייב אני עמרם מצנע - מתחייב אני יעקב מרגי - מתחייב אני יהודית נאות - מתחייבת אני משולם נהרי - מתחייב אני מיכאל נודלמן - מתחייב אני דני נוה -

אריה האן: מתחייב אני אורית נוקד - מתחייבת אני לאה נס - מתחייבת אני בנימין נתניהו - מתחייב אני מרינה סולודקין - מתחייבת אני ניסן סלומינסקי - מתחייב אני אפרים סנה - מתחייב אני גדעון סער - מתחייב אני גדעון עזרא - מתחייב אני מל פולישוק-בלוך - מתחייבת אני אברהם פורז - מתחייב אני אופיר פינס-פז - מתחייב אני גילה פינקלשטיין - מתחייבת אני מאיר פרוש - מתחייב אני יוסף-יצחק פריצקי - מתחייב אני יאיר פרץ - מתחייב אני עמיר פרץ - מתחייב אני איוב קרא - מתחייב אני אברהם רביץ - מתחייב אני ראובן ריבלין - מתחייב אני חיים רמון - מתחייב אני אהוד רצאבי - מתחייב אני מיכאל רצון - מתחייב אני אברהם בייגה שוחט - מתחייב אני יובל שטייניץ - מתחייב אני מאיר שטרית - מתחייב אני יורי שטרן - מתחייב אני אילן שלגי - מתחייב אני סילבן שלום - מתחייב אני שלום שמחון - מתחייב אני אריאל שרון - מתחייב אני עמרי שרון - מתחייב אני יוסי שריד - מתחייב אני יולי תמיר - מתחייבת אני

אריה האן: אבקש לקום.

אריה האן: "התקווה".

אריה האן: (שירת "התקווה") כבוד הנשיא.

אריה האן: (תרועת חצוצרות) (חברי הכנסת מכבדים בקימה את צאת נשיא מדינת ישראל מאולם המליאה.

אריה האן: ) אבקש לשבת.

אריה האן: היו"ר שמעון פרס: הישיבה הבאה תהיה מחר בשעה 16:00.

אריה האן: ישיבה זו של המושב הראשון של הכנסת השש-עשרה נעולה.

אריה האן: תודה.